Кариев театры «Алтынч[ае]ч» премьерасына әзерләнә (ВИДЕО)

	29-30 гыйнвар көннәрендә 18:00 сәгатьтә Кариев театры «Алтынч[ае]ч» спектакле премьерасын тәкъдим итәчәк. Пьеса авторлары —  Луиза Янсуар,  Резеда Гарипова. Режиссёры — Резеда Гарипова.  	 Әсәр турында: Бер сәгать эчендә нәрсә турында сөйләшергә була? Мөгаен, үзең турында. Әмма, юк, ничек өлгерәсең, ди.

Син бит – куллар, аяклар, чәч толымы, яңа татуировка, телефон моделе, яшәгән урамың, өй номерың, фатирың, әти-әниең, мәгънәсез этең, уку йортындагы баллар, кичләрен йоклар алдыннан искә төшерә торган хыялың гына түгел.

Син – миллион еллар буе кешелек җавап эзләгән һәм таба алмаган искиткеч программа. Тапкырларга һәм бүләргә.
Кушарга һәм алырга.
Була.
Ә асылда син – бер.
Калганы – статистика.      
	---	
Кариев театры

	№ --- | 26.01.2022	


